Marjorie Housepian Dobkin
Marjorie Housepian Dobkin (armenio: Մարջըրի Հուսեփյան-Դոբկին), nascite Marjorie Anaïs Housepian, 21 de novembre 1922 - 8 de februario 2013, era un autor e un professor de anglese e decano a Barnard College, Columbia University, Nove York. Su libros include le romance A Houseful of Love ("Un Domo Plen de Amor")  (un bestseller in le lista de bestselleres del New York Times e del New York Herald Tribune) e le historia Smyrna 1922: Le Destruction de un Citate.

Housepian Dobkin, le filia del immigrantes armenie Dr. Moses Housepian e su sposa Makrouhie (née Ashjian), ha nascite in 1922 duo e un medie menses post que su granpatre era occidite per un soldato turc durante le arder de Smyrna, ab le qual su granmatre fugiva como un refugiato. Illa assisteva Barnard College, graduante in 1944. Illa era ambe un professor de litteratura e scripto, e le Decano Associate de Studios a Barnard pro plus que 20 annos usque devenir emerite in 1993
.

Illa ha recipite le Medalia Anania Shirakatsi del Academia de Scientias de Armenia Sovietic e era alsi le recipiente de un doctorato honorari de Wilson College e un medalia de Barnard College pro servicio al collegio. Illa viveva proxime a Barnard a 425 Riverside Drive.

Su fratre era le neurochirurgo Dr. Edgar Housepian. Illa habeva tres filios, includente le poeta in interlingua e actor Julio Dobkin.

Carriera academic 

 (1957-1988) Instructor in Anglese a Barnard College

(1976-1993) Decano Associate de Studios a Barnard

(1988-1993) Professor de Anglese a Barnard

Bibliographia 

 A Houseful of Love (Random House, 1957)

 The Smyrna Affair (version statounitese, Harcourt Brace Jovanovich 1971; actualmente publicate per Newmark Press como Smyrna 1922: The Destruction of a City)

 Smyrna 1922 (version britannic, Faber and Faber, 1972)

 "The Unremembered Genocide" (articulo in le magazin Commentary)

 The Making of a Feminist: Early Journals and Letters of M. Carey Thomas (como le redactor, Kent State University Press, 1977)

 "George Horton and Mark L. Bristol: opposing forces in U.S. foreign policy, 1919-1923" (1983)

 Inside Out (scripte con Jean Cullen, Ivy Books, 1989)

Galeria

Referentias 

Marjorie Housepian Dobkin
 
Autores armenie
 
Scriptores
 
Smyrna
 
İzmir
 
Conflagration de Smyrna
 
Facultate de Columbia University
 
Facultate de Barnard College